Üldiseloomustus:  Playa del Karma hotell on kodune ja armas nagu  mustikakook piimaga. Naudituna eksootilises džunglis, ehk. Ehitatud traditsioonilise maia külana on ta rahulik oaas Playa del Carmeni vilka 5. avenüü vahetus läheduses. Kõik on miniatuurne, eraldatud ja hubane.  Madalad 1- ja 2-korruselised ümbritsevad tillukest  aeda veel tillukesema basseiniga (mis on ometigi piisavalt suur, et end värskendada ja mõned ujumisliigutused teha), atmosfäär on idülliline ja on raske ette kujutada, et vaid mõned sammud ümber nurga kõndides olete Riviera Maia südames. Randa on umbes 10 minutit laiska jalutamist.      Rand:  Playa del Carmeni rand kõigi oma atraktsioonidega on l0-minutilise jalutuskäigu kaugusel. Basseinid:  Tilluke bassein, milles saab end soovi korral jahutada. Romantiline veesilm romantilises aias. Tervisekeskus, vaba aeg ja sport:  Hotellis on väike massaažituba ja maiade auruonn temazcal. Saab tellida erinevaid protseduure. Restoran:  Väike romantiline terrass-restoran 2. korruse tasandil on avatud hommiku- ja õhtueineks. Hinnas on kontinentaalne hommikusöök: kohv või tee, mahl, sai. Mõõduka lisatasu eest saab muud meelepärast juurde tellida. Restorani kaunistavad kuulsa Mehhiko kunstniku Frida Kahlo reproduktsioonid.    Teenused:  Internetipunkt ▪ rahavahetus ▪ väike kasutatud raamatute raamatukogu  Toad:  Toad on lihtsad ja toredad. Uksed neisse avanevad hotelli õdusast aiakesest, iga toa ees on terrass võrkkiigega. Tubade sisustus on nägus, maa-lähedane, värvid pastelsed, voodid kõrged ja mugavad. Tavatoad on palklaega, nn. palapa tubade laed on palmiokstest. Nii tavatuppa kui palapasse mahub 2 inimest. On 1 kolme voodiga ja 1 nelja voodiga tuba.  Tubades on:  kliimaseade ▪ laeventilaator ▪ suurendusega peegel ▪ veekeetja. Standardtubades on ka televiisor.